Det Vestlandske Dampskibsselskab

Det Vestlandske Dampskipselskap var et dampskipsrederi på Vestlandet, etablert i 1878. Selskapet  kom i stand etter at de tre rederiene som drev DS «Vikingen», DS «Folgefonden» og DS «Lyderhorn» i fart mellom Bergen – Hardanger – Stavanger, slo seg sammen i 1878. DS Lyderhorn var bygget ved Bergens Mekaniske Verksted i 1878 og var et hurtig skip som skulle trafikkere strekningen Bergen–Stavanger. Dette skipet viste seg å være meget dyrt i drift og det førte til at selskapet lenge slet med økonomien, og til slutt ble det i 1883 overtatt av Hardanger Sunnhordlandske Dampskipsselskap (HSD). Denne sammenslutningen ble regnet for å være det viktigste som skjedde i dampskipsfartens historie i Hordaland, og hadde meget stor betydning for den økonomiske utviklingen i Hardanger og Sunnhordland.

Kilder

 Hardanger Sunnhordlandske Dampskipsselskaps 50 års Jubileumsbok 1880–1930

Kategori:HSD
Kategori:Tidligere norske rederier
Kategori:Sjøfart i Vestland
Kategori:Sjøfart i Rogaland
Kategori:Selskaper etablert i 1878
Kategori:1878 i Norge
Kategori:Tidligere transportselskaper i Hordaland
Kategori:Rogalands samferdselshistorie
Kategori:Artikler i sjøfart-prosjektet